วิฑูรย์ กรุณา

วิฑูรย์ กรุณา (เกิด 28 พฤศจิกายน พ.ศ. 2498) ชื่อเล่น แอ๊ด อดีตนักแสดงชาวไทย อดีตสมาชิกวุฒิสภาจังหวัดนครศรีธรรมราช และอดีตที่ปรึกษารัฐมนตรีว่าการกระทรวงวัฒนธรรม

**ประวัติ**
วิฑูรย์เกิดที่ตำบลกะปาง อำเภอทุ่งสง จังหวัดนครศรีธรรมราช มีพี่น้อง 7 คน เป็นคนที่ 3  เริ่มเข้าวงการบันเทิงเมื่อศึกษาอยู่ในมหาวิทยาลัยรามคำแหง โดยเริ่มจากแสดงละครเวทีอิงประวัติศาสตร์ เรื่อง เจ้าหญิงแสนหวี โดยแสดงร่วมกับ ศรีวิไล ประสุตานนท์ และ จตุพล ภูอภิรมย์ ต่อมาเข้าเป็นนักแสดงละครโทรทัศน์ ในสังกัดค่ายรัชฟิล์มทีวี มีผลงานการแสดงหลายเรื่อง และ เข้าสู่วงการภาพยนตร์โดยการชักชวนของ ฉลอง ภักดีวิจิตร
จบการศึกษาปริญญาตรีสาขาศิลปศาสตร์จาก มหาวิทยาลัยรามคำแหง และ ปริญญาโทสาขาวิทยาศาสตร์สิ่งแวดล้อมจาก มหาวิทยาลัยเกษตรศาสตร์ และสำเร็จการศึกษาในระดับปริญญาเอก ปัจจุบันสมรสกับ พิมพ์ชนก กรุณา

**การเมือง**
วิฑูรย์ กรุณา เคยดำรงตำแหน่ง โฆษกกระทรวงแรงงาน ที่ปรึกษารัฐมนตรีช่วยว่าการกระทรวงคมนาคม อาจารย์พิเศษ นักวิชาการประจำกรรมาธิการยุติธรรมและสิทธิมนุษย์ชน สว. นครศรีธรรมราช  เป็นที่ปรึกษารัฐมนตรีว่าการกระทรวงวัฒนธรรม และเป็นผู้สมัคร ส.ส.ของพรรคประชาธิปัตย์ ในจังหวัดนนทบุรี ในการเลือกตั้งในวันที่ 3 กรกฎาคม พ.ศ. 2554 แต่ไม่ได้รับการเลือกตั้ง ซึ่งก่อนหน้านั้นในการเลือกตั้งในวันที่ 6 กุมภาพันธ์ พ.ศ. 2548 ก็เคยลงรับสมัครในสังกัดพรรคไทยรักไทยด้วย ที่อำเภอทุ่งสง บ้านเกิด แต่ไม่ได้รับการเลือกตั้ง
ในวันพฤหัสบดีที่ 15 พฤศจิกายน พ.ศ. 2561 วิฑูรย์ได้เดินทางมาสมัครเป็นสมาชิก พรรคภูมิใจไทย และเขาลงสมัครรับเลือกตั้งในพื้นที่จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง
ต่อมาในปี พ.ศ. 2566 วิฑูรย์ได้เปิดตัวเป็นผู้สมัครสมาชิกสภาผู้แทนราษฎรของพรรครวมไทยสร้างชาติ ในการเลือกตั้งที่มีกำหนดจัดขึ้นในเดือนพฤษภาคม โดยเดิมพรรคได้วางตัวเขาให้ลงสมัครแบบแบ่งเขตที่จังหวัดนครศรีธรรมราช แต่ต่อมาได้เปลี่ยนเป็นลงสมัครแบบบัญชีรายชื่อ ลำดับที่ 35

**ผลงานการแสดง**

**ละครโทรทัศน์**
 ลูกกรอก ช่อง 5 ปี 2519- รักในสายหมอก ช่อง 5 ปี 2520 รับบท ปฤณ- สี่แผ่นดิน ช่อง 5 ปี 2520- เทวรูปแมว ช่อง 7 ปี 2521- กำแพงหัวใจ ช่อง 5 ปี 2522 รับบท อสิ- เกียรติศักดิ์ทหารเสือ ช่อง 5 ปี 2522 รับบท ร.อ.ภูเบศร์- ค่าของคน ช่อง 5 ปี 2522 รับบท พิมาน- ดาวเรือง ช่อง 5 ปี 2522 รับบท ปลัดจินตวัฒน์ วิโสภา- ขุนศึกมหาราช ช่อง 5 ปี 2522 รับบท ธง- ชุมทางชีวิต ตอน ชะตารัก ช่อง 5 ปี 2522-2523- ในฝัน ช่อง 5 ปี 2523 รับบท เจ้าชายพิรียพงศ์- จำเลยรัก ช่อง 5 ปี 2523 รับบท หฤษฎ์ รังสิมันตุ์- ผู้ชนะสิบทิศ ช่อง 9 ปี 2523 รับบท จาเลงกะโบ- เพ็ญเดือนสี่ที่ตะโก ช่อง 5 ปี 2523- ไม่เคยมีใครรักฉันจริง ช่อง 5 ปี 2523- ห้วงรัก เหวลึก ช่อง 7 ปี 2523- สาวแก่ ช่อง 9 ปี 2524 - ตะวันตกดิน ช่อง 7 ปี 2524- เคหาสน์สีแดง ช่อง 5 ปี 2524 รับบท นายแพทย์รุจน์ รุจิโรจน์- พล นิกร กิมหงวน ช่อง 5 ปี 2524 รับบท พล พัชราภรณ์- เขาชื่อกานต์ ช่อง 3 ปี 2525 - ริษยา ช่อง 5 ปี 2525 รับบท หม่อมราชวงศ์หริพันธุ์ รามพงษ์- เกียรติศักดิ์ทหารเสือ ช่อง 5 ปี 2525 - หัวใจเถื่อน ช่อง 7 ปี 2525- ตลาดอารมณ์ ช่อง 5 ปี 2526 รับบท ตรัส วิภาคโยธิน- เยี่ยมวิมาน ช่อง 3 ปี 2526- สิ้นสวาท ช่อง 5 ปี 2526 รับบท พชร- ขอเพียงรัก ช่อง 5 ปี 2526- หนี้สวาท ช่อง 5 ปี 2526- ในม่านเมฆ ช่อง 5 ปี 2526 รับบท ภาดา- เปลวไฟในดวงดาว ช่อง 5 ปี 2527 รับบท อาราม- เรือมนุษย์ ช่อง 9 ปี 2528 รับบท ดัมพ์

**ภาพยนตร์**
 กามเทพหัวเราะ (2521) รับบท สันดอน เขี่อนสมุทร- รักข้ามโลก (2521) รับบท ฝน- ฟ้าหลังฝน (2521) รับบท การันต์- รักข้ามโขง (2521)- วัยรัก (2521)- สวยแต่ซน (2521) รับบท ดนัย- ภาษาใจ (2521)- ชีวิตนี้เพื่อเธอ (2522)- หัวใจวิปริต (2522)- สองเรา (2522) รับบท ทิวากร- แผลรัก (2522)- ที่รักของน้องหนู (2522) รับบท บ๊อบ- หนามยอกอก (2522)- เลือดทมิฬ (2522) รับบท วิฑูรย์- ผิดหรือที่จะรัก (2523) รับบท ไกรลาศ- ดอกแก้ว (2523) รับบท ราชันย์ พินิจพงศ์ศักดา- ชั่วฟ้าดินสลาย (2523) รับบท ส่างหม่อง- ช้ำเพราะรัก (2523)- เดิมพันชีวิต (2523)- พ่อจ๋า (2523) รับบท ดำเกิง- สุดทางรัก (2524)- เชลยศักดิ์ (2524) รับบท เจ้าขวัญฟ้า- นี้หรือความรัก (2524)- เพชฌฆาตหน้าเป็น (2525)- แม่กระชังก้นรั่ว (2526)- น.ส. เย็นฤดี (2526)- ทุ่งปืนแตก (2526)- พลอยทะเล (2530) รับบท สำเนียง

**อ้างอิง**
หมวดหมู่:บุคคลจากอำเภอทุ่งสง
หมวดหมู่:นักแสดงชายชาวไทย
หมวดหมู่:นักแสดงจากจังหวัดนครศรีธรรมราช
หมวดหมู่:นักการเมืองจากจังหวัดนครศรีธรรมราช
หมวดหมู่:สมาชิกวุฒิสภาไทยแบบแต่งตั้ง
หมวดหมู่:สมาชิกวุฒิสภาจังหวัดนครศรีธรรมราช
หมวดหมู่:นักการเมืองพรรคความหวังใหม่
หมวดหมู่:พรรคเสรีธรรม (พ.ศ. 2535)
หมวดหมู่:นักการเมืองพรรคชาติไทย
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคภูมิใจไทย
หมวดหมู่:นักการเมืองพรรครวมไทยสร้างชาติ
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะวิทยาศาสตร์ มหาวิทยาลัยเกษตรศาสตร์
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.